หุ้นสหรัฐร่วงแรง/น้ำมันพุ่งทะลุ 90$/ทองลง
หุ้นดาวโจนส์ปิดร่วง 518.17 จุด ขณะที่แนสแดค ลดลง 538.73 จุด ผิดหวังผลประกอบการเฟซบุ๊ก ด้านราคาน้ำมันบวกแรง 2.01 ดอลลาร์ ทะลุระดับ 90 ดอลลาร์เป็นครั้งแรกในรอบกว่า 7 ปี ขณะที่ทองคำ ลง 6.20 ดอลลาร์
4 ก.พ. 2565

ดัชนีเฉลี่ยอุตสาหกรรมดาวโจนส์ปิดที่ 35,111.16 จุด ลดลง 518.17 จุด หรือ -1.45%, ดัชนี เอสแอนด์พี 500 ปิดที่ 4,477.44 จุด ลดลง 111.94 จุด หรือ -2.44% และดัชนีแนสแดค ปิดที่ 13,878.82 จุด ลดลง 538.73 จุด หรือ -3.74%บรรยากาศการซื้อขายในตลาดหุ้นนิวยอร์กได้รับแรงกดดันหลังจากเฟซบุ๊กเปิดเผยกำไรต่อหุ้นในไตรมาส 4/2564 ที่ระดับ 3.67 ดอลลาร์ ต่ำกว่าที่นักวิเคราะห์คาดว่าจะอยู่ที่ 3.84 ดอลลาร์ ขณะที่ยอดผู้ใช้งานรายวันลดลงมาอยู่ที่ระดับ 1.93 ล้านราย ต่ำกว่าที่นักวิเคราะห์คาดการณ์ไว้ที่ 1.95 ล้านราย ส่งผลให้ราคาหุ้นเฟซบุ๊กทรุดตัวลงกว่า 26% และฉุดหุ้นบริษัทเทคโนโลยีและโซเชียลมีเดียรายอื่น ๆ ดิ่งลงด้วยสัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนมี.ค. เพิ่มขึ้น 2.01 ดอลลาร์ หรือ 2.3% ปิดที่ 90.72 ดอลลาร์/บาร์เรล ซึ่งเป็นระดับปิดสูงสุดนับตั้งแต่วันที่ 6 ต.ค. 2557 ส่วนสัญญาน้ำมันดิบเบรนท์ (BRENT) ส่งมอบเดือนเม.ย. เพิ่มขึ้น 1.64 ดอลลาร์ หรือ 1.8% ปิดที่ 91.11 oดอลลาร์/บาร์เรล ซึ่งเป็นระดับปิดสูงสุดนับตั้งแต่เดือนต.ค. 2557สัญญาน้ำมันดิบเวสต์เท็กซัส ตลาดนิวยอร์กปิดพุ่งขึ้นทะลุระดับ 90 ดอลลาร์เป็นครั้งแรกในรอบกว่า 7 ปี โดยได้แรงหนุนจากการคาดการณ์ที่ว่า สภาพอากาศที่หนาวเย็นจัดทั่วสหรัฐอาจส่งผลกระทบต่อการผลิตน้ำมันและทำให้ความต้องการใช้เชื้อเพลิงปรับตัวเพิ่มขึ้นด้วย นอกจากนี้ ตลาดยังได้รับปัจจัยบวกจากการที่กลุ่มประเทศผู้ส่งออกน้ำมัน (โอเปก) และชาติพันธมิตร หรือโอเปกพลัส มีมติยึดมั่นตามข้อตกลงเดิมในการประชุมครั้งล่าสุดราคาทองคำโคเม็กซ์งวดส่งมอบเดือนเม.ย. ลดลง 6.20 ดอลลาร์ หรือ 0.3% ปิดที่ 1,804.10 ดอลลาร์/ออนซ์